ใช้ของภายในบ้านขจัดรังแค ป้องกันไม่ให้เกิดรังแค ใช้ผลิตภัณฑ์ขจัดรังแค
แอสไพรินมีซาลิไซเลตซึ่งเป็นตัวยาสำคัญในแชมพูขจัดรังแคที่มีกรดซาลิไซลิก การนำแอสไพรินที่ถูกบดละเอียดมาใส่ในแชมพูแล้วใช้แชมพูนั้นสระผมเป็นวิธีขจัดรังแคที่เร็วและง่าย  นำแอสไพริน 2 เม็ดมาบดเป็นผงละเอียด จากนั้นนำไปใส่ในแชมพูของเรา ชโลมแชมพูที่มีแอสไพรินลงบนผม ขยี้ให้เกิดฟองและนวดแชมพูลงบนหนังศีรษะ ปล่อยทิ้งไว้สัก 1 ถึง 2 นาทีและจากนั้นล้างออก สระผมอีกครั้งโดยใช้แชมพูธรรมดาเพื่อเอาผงแอสไพรินที่เหลืออยู่ออก น้ำมันธรรมชาติอย่างเช่น น้ำมันมะพร้าว น้ำมันอัลมอนด์ และน้ำมันมะกอกสามารถช่วยเพิ่มความชุ่มชื้นให้หนังศีรษะและป้องกันการเกิดรังแคได้  นำน้ำมันธรรมชาติปริมาณหนึ่งถ้วยใส่ชามแล้วอุ่นให้ร้อน เวลาอุ่น ให้น้ำมันธรรมชาติร้อนพอมือสัมผัสได้ อย่าให้ร้อนจนเดือด จากนั้นชโลมน้ำมันทั่วหนังศีรษะ แล้วนวดให้น้ำมันซึมซาบเข้าสู่หนังศีรษะ นำผ้าขนหนูโพกศีรษะแล้วปล่อยน้ำมันทิ้งไว้บนหนังศีรษะหนึ่งคืน ในตอนเช้าล้างผมเพื่อเอาน้ำมันออก น้ำส้มสายชูหมักจากแอปเปิลเป็นยาสมานโดยธรรมชาติ สามารถป้องกันไม่ให้หนังศีรษะตกสะเก็ดและเต็มไปด้วยรังแคที่เกิดจากเชื้อรา ใช้น้ำส้มสายชูหมักจากแอปเปิลล้างผมและหนังศีรษะหลังจากสระผมแล้ว  นำน้ำส้มสายชูหมักจากแอบแปิลสองถ้วยมาผสมกับน้ำเย็นสองถ้วย ก้มศีรษะเหนืออ่างล้างหน้าหรืออ่างน้ำแล้วล้างผมด้วยน้ำส้มสายชูหมักจากแอปเปิลที่ผสมน้ำไว้แล้ว เราสามารถใช้น้ำส้มสายชูขาวชโลมหนังศีรษะได้เช่นกัน พอใช้น้ำส้มสายชูขาวชโลมหนังศีรษะเรียบร้อยแล้ว ให้ใช้ผ้าขนหนูโพกศีรษะไว้ ปล่อยน้ำส้มสายชูทิ้งไว้บนหนังศีรษะหนึ่งคืนและในวันถัดมาสระผมด้วยแชมพูตามปกติเพื่อล้างน้ำส้มสายชูออก ผงฟูเป็นของใช้ภายในบ้านซึ่งนำมาใช้ขจัดรังแคได้ดียิ่ง  ใช้ผงฟูสระผมแทนการใช้แชมพู ใช้ผงฟูปริมาณหนึ่งกำมือนวดผมและหนังศีรษะ ล้างออกให้หมดด้วยน้ำอุ่น เราสามารถใช้ผงฟูขจัดรังแคและนำมาใช้สระผมแทนแชมพูได้ การหมั่นรักษาสุขอนามัยของเส้นผมและหนังศีรษะสามารถช่วยป้องกันการการเกิดรังแคและทำให้เส้นผมกับหนังศีรษะของเรามีสุขภาพดี พยายามสระผมวันละครั้ง โดยเฉพาะอย่างยิ่งถ้าหนังศีรษะของเรามันหรือระคายเคือง การใช้ผลิตภัณฑ์จัดแต่งทรงผมอย่างเช่น สเปรย์จัดแต่งทรงผม เจลจัดแต่งทรงผม มูส และแวกซ์จัดแต่งทรงผมอาจก่อให้เกิดการสะสมน้ำมันบนผมและหนังศีรษะ นำไปสู่การเกิดรังแค ลดการใช้ผลิตภัณฑ์จัดแต่งทรงผม โดยเฉพาะอย่างยิ่งถ้าเรามีหนังศีรษะมัน หรือเริ่มมีรังแค มีผลการศึกษาแสดงให้เห็นว่าแสงแดดสามารถช่วยป้องกันการเกิดรังแคได้ แต่เราควรทาครีมกันแดดให้ทั่วทั้งตัวทุกครั้งก่อนออกไปข้างนอกเพื่อป้องกันไม่ให้ผิวได้รับอันตรายจากแสงแดด . มีผลการศึกษาแสดงให้เห็นว่าความเครียดกระตุ้นให้เกิดรังแค หรือทำให้เป็นรังแคหนักขึ้น พยายามลดความเครียดหรือความวิตกกังวลซึ่งเกิดขึ้นที่บ้าน ที่โรงเรียน หรือที่ทำงาน การกินอาหารที่มีสังกะสี และวิตามินบีสูง รวมทั้งการกินอาหารซึ่งมีไขมันที่ดีต่อสุขภาพจะช่วยบำรุงผมและหนังศีรษะให้แข็งแรงพอที่จะต่อต้านเชื้อราซึ่งก่อให้เกิดรังแคได้ ถ้าเราเป็นรังแคหนักมาก ก็อาจลองใช้แชมพูขจัดรังแคดูก็ได้ แชมพูขจัดรังแคมีส่วนประกอบที่สามารถฆ่าเชื้อราซึ่งมีส่วนทำให้เกิดรังแคได้ เราควรทดลองใช้แชมพูขจัดรังแคทีละยี่ห้อและดูสิว่ายี่ห้อไหนเหมาะกับเราที่สุด แชมพูขจัดรังแคสามารถหาซื้อได้ตามร้านขายยา ร้านขายผลิตภัณฑ์เพื่อสุขภาพและความงาม ห้างสรรพสินค้า และทางอินเตอร์เน็ต เราควรหาซื้อแชมพูขจัดรังแคที่มีส่วนประกอบดังต่อไปนี้  ซิงก์ไพริไธออน (zinc pyrithione) สารประกอบนี้ช่วยฆ่าเชื้อรามาลาสซีเซีย (malassezia) ซึ่งมีส่วนทำให้เกิดรังแค แชมพูที่มีซิงก์ไพริไธออนได้แก่ เฮดแอนด์โชวเดอร์ส (Head & Shoulders) คิวลีน (Q'lean) เคลียร์ (Clear) กรดซาลิไซลิกและกำมะถัน ส่วนประกอบเหล่านี้ช่วยทำให้เซลล์ผิวที่ตายแล้วบนหนังศีรษะนุ่มและหลุดร่วงจากหนังศีรษะ แชมพูที่มีส่วนประกอบเหล่านี้ได้แก่ นูโทรจีนา ทีแซล (Neutrogena T/Sal) ซีบูเลกซ์ (Sebulex) แต่หนังศีรษะของเราอาจแห้งหลังจากใช้แชมพูที่มีกรดซาลิไซลิก เราสามารถใช้ครีมนวดเพื่อทำให้หนังศีรษะชุ่มชื้นหลังจากใช้แชมพูขจัดรังแค ซีลีเนียมซัลไฟต์ (selenium sulfide) 1% ถึง 2.5% ตัวยานี้ช่วยชะลอการผลิตเซลล์ผิวบนหนังศีรษะและขจัดรังแคที่เกิดจากเชื้อรา แชมพูที่มีตัวยานี้ได้แก่ เซลซัน (Selsun) เซลไฟด์ (Selfide) ไม่แนะนำให้คนที่มีผมสีบลอนด์ ถูกดัด ยืด หรือทำสีใช้แชมพูที่มีตัวยานี้เพราะแชมพูจะทำให้สีผมเปลี่ยน คีโตโคนาโซล (ketoconazole) 1% ตัวยานี้ต่อต้านเชื้อราได้ดีมาก จึงสามารถขจัดและป้องกันการเกิดรังแคได้ ตัวยานี้พบในแชมพูไนโซรัล (Nizoral) น้ำมันดิน ส่วนประกอบนี้ช่วยชะลอการเกิดสะเก็ดบนหนังศีรษะและป้องกันการเกิดรังแค ส่วนประกอบนี้พบในแชมพูนูโทรจีนา ทีเจล (Neutrogena T/Gel) แชมพูน้ำมันดินดอกเตอร์ทาร์ (DR. TAR) ไม่ควรใช้แชมพูขจัดรังแคบางชนิด ถ้าตั้งครรภ์หรือกำลังให้นมบุตร อ่านคำแนะนำที่ฉลากของแชมพูทุกครั้งก่อนใช้และปรึกษาแพทย์ถ้ามีข้อสงสัยเรื่องการใช้แชมพูขจัดรังแค ถ้าเราตัดสินใจเลือกใช้แชมพูขจัดรังแค เราก็ต้องใช้แชมพูตามคำแนะนำของฉลากแชมพูนั้นเพื่อให้สามารถขจัดรังแคอย่างได้ผล เราอาจใช้แชมพูหนึ่งครั้งต่อวันหรือวันเว้นวันไปจนกว่ารังแคจะหาย ยกเว้นแชมพูที่มีตัวยาคีโตโคนาโซล ต้องใช้เพียงแค่สองครั้งต่อสัปดาห์เท่านั้น  เลือกใช้แชมพูมาหนึ่งชนิดและใช้ไปสักสองสามสัปดาห์เพื่อจะได้รู้ว่าแชมพูชนิดที่ใช้อยู่นี้ขจัดรังแคได้ผลไหม อย่าใช้แชมพูหลายชนิดในคราวเดียวกัน ใช้แชมพูขจัดรังแคนวดหนังศีรษะและทิ้งไว้อย่างน้อย 5 นาทีเพื่อให้ส่วนประกอบในแชมพูได้ออกฤทธิ์ ถ้าใช้แชมพูขจัดรังแคแล้วได้ผล ลดการใช้แชมพูลงเหลือแค่ 2 ถึง 3 ครั้งต่อสัปดาห์ ถ้าใช้แชมพูแล้วไม่ได้ผลหลังจากผ่านไปหลายสัปดาห์และเราก็ยังเป็นรังแคหนักอยู่ เราควรพบแพทย์เพื่อจะได้เข้ารับการรักษาให้หาย นอกจากใช้แชมพูขจัดรังแคแล้ว เราอาจลองใช้ยาทาเพื่อขจัดรังแคได้ด้วย ให้ใช้ยาทาหนังศีรษะเพื่อขจัดรังแค มียาสองชนิดที่เราสามารถนำมาใช้ได้  คอร์ติโคสเตียรอยด์ (corticosteroid) ยานี้สามารถลดการอักเสบหรืออาการผิวแห้งได้ ร้านขายยามียานี้ขายในขนาดความเข้มข้น 0.5% หรือ 1% เราสามารถใช้ยานี้ทาหนังศีรษะขณะที่ผมเปียกหลังใช้แชมพูขจัดรังแค ยาต้านเชื้อรา ยาต้านเชื้อราสามารถนำมาใช้ขจัดรังแคอย่างได้ผล เพราะยานี้สามารถลดปริมาณยีสต์ที่อาศัยอยู่บนผิวหนังของเราซึ่งรวมทั้งบนหนังศีรษะด้วย หาซื้อยาทาที่มีโคลไตรมาโซล (clotrimazole) 1% และไมโคนาโซล (miconazole) 2% เราสามารถทายาต้านเชื้อราได้หนึ่งถึงสองครั้งต่อวัน ถ้าเรามีรังแคที่หนังศีรษะมาก เราอาจชโลมน้ำมันแร่อุ่นๆ ที่หนังศีรษะก่อนนอนเพื่อช่วยให้สะเก็ดคลายตัวลง สวมหมวกคลุมผม ทิ้งนำมันแร่ไว้บนศีรษะหนึ่งคืน จากนั้นใช้แชมพูขจัดรังแคสระผมในตอนเช้า
นำแอสไพรินที่ถูกบดละเอียดมาใส่ในแชมพูแล้วใช้แชมพูนั้นสระผม. ใช้น้ำมันธรรมชาติชโลมหนังศีรษะเพื่อเพิ่มความชุ่มชื้น. ล้างผมด้วยน้ำส้มสายชูหมักจากแอปเปิล. ใช้ผงฟูขจัดรังแค. สระผมเป็นประจำ. หลีกเลี่ยงการใช้ผลิตภัณฑ์จัดแต่งทรงผม. ออกไปรับแสงแดดให้มากขึ้น. จัดการความเครียด กินอาหารที่มีสังกะสีและวิตามินบีสูง. ลองใช้แชมพูขจัดรังแค. ใช้แชมพูขจัดรังแคตามที่ฉลากแนะนำ. ใช้ยาทาขจัดรังแค. ชโลมน้ำมันแร่ก่อนใช้แชมพูขจัดรังแค.
https://www.wikihow.com/Prevent-and-Treat-Dandruff https://www.wikihow.com/Prevent-and-Treat-Dandruff https://www.wikihow.com/Prevent-and-Treat-Dandruff
Using Home Remedies Preventing Dandruff Using Professional Products